  Туспуктэм: Майя Бывальцева Майя Бывальцева 0+ Ӵыжы-выжы финн-угор калыкъёслэн нуналъёссы улсын 18-20 коньывуонэ Ижкарын «Палэзян» фестиваль ортчоз. Удмуртилэн шоркараз улӥсьёсты но куноосты туала этномузыкантъёслэн концертсы, удмурт мемъёсын адӟытон, этномаркет но егитъёсын творчествоя пумиськон возьмало. Со сярысь элькунысь Калыкъёслэн эшъяськон юртсылэн пресс-службаез ивортӥз. 18-тӥ коньывуонэ 18 часын эктонъя «Шочмо вож» пор коллектив но «Чипчирган» удмурт ансамбль пукон ӝыт радъялозы но ваньмон дырез шулдыр ортчытон йылолъёсты возьматозы. 20-тӥ коньывуонэ 18 час 30 минутэ post-dukes электро-фолк группалэн, Катерина Кенjалилэн но Коми-Пермяк округысь «Туригум» этноэлектрон ӵектослэн бадӟым концертсы ортчоз. Вань ужрадъёс Удмуртиысь Калыкъёслэн эшъяськон юртазы мынозы Ватсалом, Ӵыжы-выжы финн-угор калыкъёслэн ннуалъёссы коньывуонлэн куинет арняяз Россиысь финн-угор улосвылъёсын. Озьы ик Венгриын, Финляндиын но Эстониын пусйисько. Тодэ вайытом, толсуре Ижкарын туала йӧскалык лулчеберетъя «Тангыра» фествиаль ортчоз, валтӥсь куноосыз Москваысь «Калевала» но Ижкарысь bobolenin группаос луозы. Тегъёс: Удмуртия Лулчеберет финн-угоркалыкъёс фестиваль Ижкар  